ΓΡΑΠΤΗ ΕΡΩΤΗΣΗ P-3447/01

υποβολή: Karla Peijs (PPE-DE) προς την Επιτροπή

(6 Δεκεμβρίου 2001)

Θέμα: Επίσημες γλώσσες στα ευρωπαϊκά θεσμικά όργανα

Στις 10 Ιουλίου 2001, η Ευρωπαϊκή Επιτροπή δημοσίευσε στην Επίσημη Εφημερίδα S 130 πρόσκλησηποβολής προσφορών αριθ. D1/ASS/2001/0053 για την ενίσχυση και τεχνικήποστήριξη των καθηκόντων που συνεπάγονται οι δράσεις LIFE (τομέας περιβάλλοντος) που χρηματοδοτούνται στα δεκαπέντε κράτη μέλη της ΕΕ και σε ορισμέναποψήφια κράτη μέλη.

Στο τεχνικό Παράρτημα της εν λόγω προκήρυξης, στο σημείο 1.6 γ αναφέρονται ρητώς τα κριτήρια επιλογής και συνθέσεως της ομάδας καθώς και τα εξής:

Ο επικεφαλής της ομάδας και ο αναπληρωτής του, καθώς και τα άλλα μέλη του επιτελείου που συντονίζουν τις αρμοδιότητες σε σχέση με την Επιτροπή, θα πρέπει να γνωρίζουν αγγλικά και/ή γαλλικά και να γνωρίζουν τουλάχιστον άλλη μία γλώσσα. Αυτές οι δύο γλώσσες θα αποτελούν τις επίσημες γλώσσες για όλες τις επαφές με την Επιτροπή.

Σύμφωνα με το άρθρο 21 και 290 της Συνθήκης που ορίζουν το γλωσσικό καθεστώς των Ευρωπαϊκών Θεσμικών Οργάνων βάσει του άρθρου 2 του κανονισμού 1/58(1) του Συμβουλίου, οι επίσημες γλώσσες στις οποίες τα ευρωπαϊκά θεσμικά όργανα οφείλουν να εργάζονται, να επικοινωνούν, να ορίζουν τις επαφές και τις δραστηριότητές τους, να αποφασίζουν, να προβάλλουν προς τα έξω τα έγγραφα και τις νομοθετικές τους πράξεις είναι 11 (έντεκα).

Ποιά είναι η νομική βάση των ειδικών ρυθμίσεων βάσει των οποίων η αγγλική και η γαλλική γλώσσα αποτελούν τις επίσημες γλώσσες της ΕΕ για όλες τις επαφές με την Επιτροπή σχετικά με την προαναφερθείσα προκήρυξη, με άλλα λόγια δεν αντιβαίνει αυτό προς την Συνθήκη και προς τον κανονισμό 1/58·

Δεν φρονεί η Επιτροπή ότι με την προαναφερθείσα προκήρυξη προβαίνει σε γλωσσική διάκριση και ότι ευθύνεται για στρέβλωση του ανταγωνισμού·

Μπορεί η Επιτροπή να διαθέσει πλήρεις λεπτομέρειες και αποτελέσματα της αξιολόγησης όλων όσων έλαβαν μέρος στην πρόσκλησηποβολής προσφορών σύμφωνα με τα κριτήρια επιλογής που συμπεριλαμβάνονται στο τεχνικό παράρτημα της προαναφερθείσας προκήρυξης·

(1) ΕΕ 17 της 6.10.1958, σελ. 385.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις P-3404/01, P-3405/01, P-3446/01 και P-3447/01

(26 Μαρτίου 2002)

Ο κανονισμός LIFE (κανονισμός (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, σχετικά με το χρηματοδοτικό μέσον για το περιβάλλον(1)) προβλέπει ότι το 5 % των διαθέσιμων πιστώσεων διατίθεται για τα συνοδευτικά μέτρα, ιδίως για να εξασφαλισθεί η αξιολόγηση, η παρακολούθηση και η προώθηση των δράσεων που αναλαμβάνονται με βάση το LIFE.

Στο πλαίσιο της εκτέλεσης αυτής της διάταξης του κανονισμού, η Γενική Διεύθυνση Περιβάλλοντος δημοσίευσε την πρόσκλησηποβολής προσφορών αριθ. ENV.D1/ASS/2001/0053, με αντικείμενο την παροχήποστήριξης για την εκτέλεση εργασιών που σχετίζονται με τις δράσεις του προγράμματος LIFE-Περιβάλλον.

Στο τεχνικό παράρτημα της εν λόγω προκήρυξης απαιτείται η ομάδα που θα επιλεγεί να καλύπτει όλες τις κοινοτικές γλώσσες, ώστε να είναι δυνατόν να διατηρούνται επαφές με τους δικαιούχους σε όλα τα κράτη μέλη και να παρακολουθούνται τα έργα πουποβάλλονται σε όλες τις κοινοτικές γλώσσες.

Για πρακτικούς λόγους, για να διευκολύνεται η επικοινωνία όλων των μελών της ομάδας μεταξύ τους και με την Επιτροπή, οι γλώσσες εργασίας και επικοινωνίας περιορίζονται σε δύο (αγγλικά ή γαλλικά). Για τον επικεφαλής της ομάδας και τα άτομα που είναιπεύθυνα για τον συντονισμό με την Επιτροπή, ζητείται, επιπλέον της άριστης γνώσης της αγγλικής και/ή της γαλλικής, να γνωρίζουν καλά την άλλη εκ των δύο γλωσσών. Πρόκειται για γλώσσες εργασίας που είναι κοινές για τα μέλη της μονάδας διαχείρισης του προγράμματος LIFE και τα έγγραφα εργασίας της μονάδας αυτής.

Με την εν λόγω απαίτηση, στο πλαίσιο ειδικής σύμβασης τεχνικήςποστήριξης, δεν μπορεί να αμφισβητηθεί το γλωσσικό καθεστώς της Κοινότητας.

Η απαίτηση αυτή δεν συνιστά στρέβλωση της αγοράς. Σκοπός είναι να εξασφαλισθεί η ποιότητα και η λογική συνέπεια των εργασιών της ομάδας, ώστε να εξασφαλισθεί η αποτελεσματικότητά της.

Εξάλλου, μεταξύ των πέντε προσφορών που παρελήφθησαν, οι τρεις πληρούσαν το κριτήριο επιλογής όσον αφορά τις γλώσσες.

Το αποτέλεσμα της αξιολόγησης των κριτηρίων επιλογής για όλες τις προσφορές που παρελήφθησαν αποστέλλεται απ' ευθείας στα Αξιότιμα Μέλη, καθώς και στη Γενική Γραμματεία του Κοινοβουλίου.

(1) ΕΕ L 192 της 28.7.2000.